CELEX: 62019TN0297
Language: hr
Date: 2019-05-06 00:00:00
Title: predmet T-297/19: Tužba podnesena 6. svibnja 2019. — Dragomir protiv Komisije

12.8.2019   
            
            
               HR
            
            
               Službeni list Europske unije
            
            
               C 270/31
            
         
      Tužba podnesena 6. svibnja 2019. — Dragomir protiv Komisije
      (predmet T-297/19)
      (2019/C 270/33)
      Jezik postupka: rumunjski
      
         Stranke
      
      
         Tužitelj: Daniel Dragomir (Bukurešt, Rumunjska) (zastupnik: R. Chiriță, odvjetnik)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  utvrdi povredu obveza Europske komisije vezanih za jamstvo poštovanja, od strane Rumunjske, obveza koje proizlaze iz Direktive 95/46/EZ Europskog parlamenta i Vijeća od 24. listopada 1995. o zaštiti pojedinaca u vezi s obradom osobnih podataka i o slobodnom protoku takvih podataka;
               
            
                  —
               
               
                  utvrdi povredu obveza Europske komisije vezanih za jamstvo poštovanja, od strane Rumunjske, obveza koje proizlaze iz Direktive (EU) 2016/680 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka od strane nadležnih tijela u svrhe sprečavanja, istrage, otkrivanja ili progona kaznenih djela ili izvršavanja kaznenih sankcija i o slobodnom kretanju takvih podataka te o stavljanju izvan snage Okvirne odluke Vijeća 2008/977/PUP;
               
            
                  —
               
               
                  utvrdi povredu obveza Europske komisije vezanih za jamstvo poštovanja, od strane Rumunjske, obveza koje proizlaze iz Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštititi podataka);
               
            
                  —
               
               
                  utvrdi povredu obveza Europske komisije vezanih za jamstvo poštovanja, od strane Rumunjske, načela vladavine prava, neovisnosti pravosuđa i temeljnih prava osoba koje su podvrgnute njenoj jurisdikciji;
               
            
                  —
               
               
                  naloži tuženiku naknadu prouzročene nematerijalne štete u iznosu od 2 eura;
               
            
                  —
               
               
                  naloži tuženiku otklanjanje, za ubuduće, nastalih povreda.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe dva razloga.
      
                  1.
               
               
                  Prvi razlog odnosi se na povredu, od strane Europske komisije, njenih obveza vezanih za neovisnost pravosuđa koje proizlaze iz Odluke o uspostavi mehanizma za suradnju i provjeru, Ugovora i Povelje
                  
                              —
                           
                           
                              Europska komisija je ozbiljno propustila ispuniti svoje obveze zaštite vladavine prava, neovisnosti pravosuđa u Rumunjskoj od napada pretrpljenih od rumunjske Službe za informacije i prava stranaka na pošteno suđenje;
                           
                        
            
                  2.
               
               
                  Drugi razlog odnosi se na povredu, od strane Europske komisije, njezinih obveza u području zaštite osobnih podataka
                  
                              —
                           
                           
                              Europska komisija nije ispunila ili je samo formalno ispunila obvezu provjere načina provedbe europskih direktiva i uredaba u području zaštite osobnih podataka.